Of ons nou daarvan hou of nie, die tegnologie in die selfoonbedryf is eenvoudig verstommend. 'n Mens doen deesdae feitlik alles op jou selfoon – van banksake tot jou kosbestellings; en o ja, mens bel darem ook daarmee!
Daar word nou beweeg na 5G oftewel 5e generasie sellulêre telekommunikasie. Die bandreikwydtes raak oorvol en SG is net soveel vinniger en aantrekliker. SG en die IOT (Internet of Things) beloof om ons te verbind in kennis, skole, parke en waar ookal met triljoene objekte in die wêreld.
5G beloof om minstens 100 biljoen apparate te ondersteun en sal sowat 10 tot 100 keer vinniger as 4G wees. 4G was weer 10 maal vinniger as 3G. Om inligting af te laai sal nou 10 Giga-grepe per sekond behels.
Dit gaan dus oor spoed en effektiwiteit. Die torings is ook baie kleiner en die ou torings van 30 meter sal nou deur torinkies van net meer as 'n meter vervang word.